ഡാറ്റ പരിധി ഉയർത്തി എയർടെൽ 499 രൂപ പ്ലാൻ പരിഷ്കരിച്ചു . നേരത്തെ ഈ പ്ലാനിൽ 40 ജിബി ഡാറ്റയാണ് ലഭിച്ചത് . എയർടെല്ലിൻറെ ബെസ്റ്റ് സെല്ലിംഗ് പോസ്റ്റ് പെയ്ഡ് പ്ലാനുകളിൽ ഒന്നാണ് 499 ഓഫർ . റിലയൻസ് ജിയോ , വോഡഫോൺ എന്നീ എതിരാളികളെ നേരിടാനാണ് എയർടെല്ലിൻറെ ഓഫർ പരിഷ്കരണം . ഇതോടെ 499 പ്ലാനിന് ഒപ്പം 75 ജിബി 3ജി , 4ജി ഡാറ്റ ഒരുമാസത്തേക്ക് ലഭിക്കും . ഒപ്പം വോയ്സ് കോൾ പൂർണ്ണമായും ഫ്രീ ആയിരിക്കും . ഇതിന് ഒപ്പം 100 എസ്എംഎസ് ഫ്രീയായിരിക്കും . എന്നാൽ പുതിയ ഓഫർ തിരഞ്ഞെടുത്ത ഉപയോക്താക്കൾക്ക് മാത്രമേ കിട്ടു എന്നാണ് ഇന്ത്യൻ എക്സ്പ്രസ് റിപ്പോർട്ട് ചെയ്യുന്നത് .